În weekend trecem la ora de vară. În noaptea de sâmbătă spre duminică, ceasul se de înainte cu o oră – ora 3:00 devine ora 4:00. Duminică va fi astfel cea mai scurtă zi din an.
Modificarea are loc la câteva zile după echinocţiul de primăvară, din 20 martie, când ziua şi noaptea au avut aceeaşi durată.
Odată cu trecerea la ora de vară, diferenţa dintre ora oficială a României şi timpul universal GMT va fi de trei ore, comparativ cu două ore, în perioada orei de iarnă.
Această modificare va fi valabilă până la solstiţiul de vară din 20 iunie, când ziua va fi cea mai lungă din an.
CFR Călători precizează că schimbarea orei nu va modifica mersul trenurilor în vigoare. Vor fi totuşi o serie de modificări pentru adaptarea circulaţiei trenurilor la ora de vară. Astfel, se vor anula două curse, una de la Gara de Nord spre Aeroportul "Henri Coandă" şi una în sens invers.
Introducerea orei de vară a fost iniţial concepută pentru a extinde perioada în care oamenii pot beneficia de lumina naturală a soarelui, având un impact pozitiv asupra activităţilor desfăşurate în aer liber, în special în agricultură.
Ora de vară durează puţin sub şapte luni, aproximativ 65% din an, acoperind primăvara, vara şi jumătatea toamnei. Anul acesta va dura până pe 27 octombrie.
Statele membre ale Uniunii Europene aveau termen până în 2021 să notifice dacă doresc să adopte permanent ora de vară sau ora de iarnă. Cu toate acestea, discuţia rămâne încă deschisă.
(RADOR/FOTO radioiasi.ro)